NORAKSTS

|  |  |
| --- | --- |
|  27.02.2025. | Nr.3/9 |

###### TIESĪBU PIEŠĶIRŠANA SABIEDRĪBAI AR IEROBEŽOTU ATBILDĪBU “SB” VEIKT KANALIZĀCIJAS VADA IZBŪVI DAMBJA IELAS POSMĀ NO SKOLOTĀJU IELAS LĪDZ SAKŅUDĀRZA IELAI, JELGAVĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2024. gada 2. maijā Būvniecības informācijas sistēmā iesniegts būvniecības iesniegums ēkai “Salona veikala jaunbūve, Lielā iela 33, Jelgava” (turpmāk – Objekts), kas paredz salonveikala būvniecību zemes gabalā Lielajā ielā 33, Jelgavā, kā arī paredzēts risinājums kanalizācijas vada izbūvei Dambja ielas posmā no Skolotāju ielas līdz Sakņudārza ielai, Jelgavā, pašvaldības ielas sarkano līniju robežās. Būvniecības ierosinātājs: Sabiedrība ar ierobežotu atbildību “SB”, reģistrācijas Nr.40003017954 (turpmāk – Sabiedrība).

2025. gada 17. janvārī un 2025. gada 25. janvārī Jelgavas valstspilsētas pašvaldībā (turpmāk – Pašvaldība) saņemtas Sabiedrības vēstules Nr.SBS-ND-2025-001 un Nr.SBS-ND-2025-003, kurās Sabiedrība norāda, ka ir īpašnieks nekustamajam īpašumam Lielajā ielā 33, Jelgavā (kadastra Nr.09000030204) un plāno Objekta būvniecību. Objekta būvniecības ietvaros nepieciešams izbūvēt kanalizācijas vadu Dambja ielas posmā no Skolotāju ielas līdz Sakņudārza ielai, Jelgavā.

Sabiedrība apņemas izbūvēt kanalizācijas vadu Dambja ielas posmā no Skolotāju ielas līdz Sakņudārza ielai, Jelgavā par saviem līdzekļiem un pēc nodošanas ekspluatācijā nodot izbūvēto kanalizācijas vadu bez atlīdzības Pašvaldības īpašumā.

Ņemot vērā minēto un saskaņā ar Pašvaldību likuma 10. panta pirmās daļas 16. punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Piešķirt sabiedrībai ar ierobežotu atbildību “SB”, reģistrācijas Nr. 40003017954, tiesības veikt kanalizācijas vada izbūvi Dambja ielas posmā no Skolotāju ielas līdz Sakņudārza ielai, Jelgavā, par saviem līdzekļiem.
2. Pilnvarot Jelgavas valstspilsētas pašvaldības izpilddirektoru slēgt vienošanos ar sabiedrību ar ierobežotu atbildību “SB”, reģistrācijas Nr. 40003017954, par kanalizācijas vada izbūvi Dambja ielas posmā no Skolotāju ielas līdz Sakņudārza ielai, Jelgavā.
3. Pēc kanalizācijas vada izbūves Dambja ielas posmā no Skolotāju ielas līdz Sakņudārza ielai, Jelgavā un nodošanas ekspluatācijā Jelgavas valstspilsētas pašvaldībai pieņemt to bez atlīdzības Jelgavas valstspilsētas pašvaldības īpašumā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī